cyanic-selkie/wikianc huggingface dataset:
Ringkvistfly
Levevis
Larvene lever på ulike slags lave planter. De voksne sommerfuglene flyr om natten i september – oktober før de overvintrer og flyr på ny i april.
Lin Yutang
Liv og virke
Han ble gjentatte ganger nominert til Nobelprisen i litteratur. Hans første to bøker, My Country and My People (吾國吾民) (1935) og The Importance of Living (生活的藝術) (1937), forfattet på engelsk, var skrevet i en sjarmerende og vitig stil som gav ham internasjonalt ry. Av viktige bøker kan nevnes Between Tears and Laughter (啼笑皆非) (1943), The Importance of Understanding (1960), The Chinese Theory of Art (1967), og romanene Moment in Peking (京華煙雲) (1939) og The Vermillion Gate (朱門) (1953). Han forfattet også Chinese-English Dictionary of Modern Usage (當代漢英辭典) (1973).
Ringkvistfly
Utbredelse
Ringkvistflyet er utbredt i Nord-Afrika, Kanariøyene, Europa (inkludert Island), Midtøsten og Asia østover til Japan, sørover til Himalaya. I Norge er den bare funnet i nyere tid på Asmaløy i Hvaler, Østfold, men det finnes eldre funn fra Risør og Klepp i Rogaland. Den er listet som ikke egnet (NA) på Norsk rødliste for arter fordi den opptrer uregelmessig innenfor vurderingsområdet som en følge av naturlig forflytning.
Lin Yutang
Liv og virke
Hans kone, Lin Tsui-feng (også kjent som Mrs. Lin Yutang) skrev kokebøker som gjorde mye for å popularisere kinesisk kokekunst i USA. Hans eldste datter, Lin Hsiang Ju (林相如), skrev også kinesiske kokebøker, og deres andre datter, Lin Tai-Yi (林太乙) var hovedredaktør for den kinesiske versjonen av Reader's Digest fra 1965 til hun ble pensjonist i 1988.
Verker av Lin Yutang
(1973) Chinese-English Dictionary of Modern Usage, Hong Kong Chinese University
Bunker
Bunker kan vise til:
Valla
Valla kan vise til:
Enping
Enping (kinesisk: 恩平; kantonesisk: Yun Ping, pinyin: Ēnpīng, jyutping: Jan1 Ping4) er en by på fylkesnivå i provinsen Guangdong i Kina, og er del av firefylkersområdet Si Yi som administreres fra Jiangmen.
I 2005 hadde Enping 460 000 innbyggere.
Historie
Enping ble grunnlagt i år 219 som Enzhou (恩周), og fikk sitt nåværende navn rundt år 750. I 1994 ble Enping elevert fra fylke til byfylke.
Noen av de første kinesiske utvandrere til USA kom fra Enping. Det anslås at 420 000 utenlandskinesere med røtter i Enping bor i over 50 land. Bare i Venezuela kan det dreie seg om 200 000 etterkommere av enpingnesere – de fleste venezuelanske kinesere har røtter i Enping.
Severdigheter
Området er kjent for sine særegne tårn, kalt diaolou. De er oppført på UNESCOs liste over verdensarven.
Enping er også kjent for sine mange varme kilder på landsbygden.
Administrative enheter
Enping er inndelt i tre subdistrikter og ti storkommuner:
Eksterne lenker
Offisiell hjemmeside
Etterretningskomiteen (USAs representanthus)
Etterretningskomiteen (engelsk: United States House Permanent Select Committee on Intelligence) er en fast komité i USAs representanthus. Komiteens har hovedansvar for etterretning i reprentantenes hus i Kongressen.
Foregjengeren til komiteen ( Select Committee on Intelligence 1975-1977) avløste Pike-komiteen (1975-1976) oppkaldt etter dens leder Otis G. Pike (Year of Intelligence). Etterretningskomiteen fikk status som fast 14. juli 1977.
Myndighet
Komiteen har tilsyn med hele eller deler av de følgende utøvende makt departement og uavhengige myndigheter: • Office of the Director of National Intelligence
• Defense Intelligence Agency
• Department of Defense
• Department of Energy
• Department of Homeland Security
• Department of Justice
• Department of State
• Department of Treasury
• Drug Enforcement Administration
• National Geospatial-Intelligence Agency
• National Reconnaissance Office
• National Security Agency
• Office of Naval Intelligence
• Twenty-Fifth Air Force
• United States Army Intelligence and Security Command
• United States Coast Guard Intelligence
• Marine Corps Intelligence Activity
Komiteen har vært i vinden etter at Trump ble president.
Kelly Smith
Hun spilte i 2009 for det amerikanske fotballaget Boston Breakers i Boston. Kelly Smith er spiss.
Smith fikk som 17-åring plass på Arsenal LFC og  debuterte samme året på landslaget. Etter fullført videregående og ett år på West Herts College i hjembyen, begynte hun på Seton Hall University i New Jersey i USA og ble umiddelbart årets spiller og årets nykommer.
Da den amerikanske proffligaen WUSA ble dannet i 2000, ble hun hentet til Philadelphia Charge og var til ligaen og laget ble nedlagt i 2003 med korsbåndsskade i flere perioder. Da WUSA ble nedlagt, spilte hun for amatørlaget New Jersey Wildcats men brakk ben, så hun gikk tilbake til Arsenal med tretthetsbrudd i foten og en viktig rolle i Arsenals storhetsperiode, som ble kronet med seier i ligaen, begge cupene og i UEFA Women's Cup i 2006–2007-sesongen. Smith spilte en viktig rolle i Arsenal igjen, men da WPS dukket opp, bestemte Smith seg for å bli med der, og hun fikk jobb hos Boston Breakers.
Kelly Smith er blitt kåret til FIFAs årets kvinnelige fotballspiller i verden i 2005, og hun ble også rangert som turneringens spiller i VM i Kina.
Fortagonum
Fortagonum er en slekt av billene i delgruppen (underfamilien) markløpere (Harpalinae) i familiegruppen løpebiller.
Kelly Smith
Ellers ble hun utnevnt til medlem av Order of the British Empire i 2008.
Bülent Ulusoy
Bülent Ulusoy (født 7. januar 1978) er en tyrkisk bokser.
Han representerte Tyrkia under Sommer-OL 2004 i Athen, der han ble utslått i andre runde.
Fortagonum
Utseende
Middelsstore, litt brede og flate, blankt svarte løpebiller med eller uten metallglans.
Ramón Hernández
Ramón Hernández (født 16. juli 1972) er en puertoricansk sandvolleyballspiller.
Han representerte Puerto Rico under Sommer-OL 2004 i Athen, hvor han ble nummer 19.
Brottsnipe
Brottsnipa (Calidris virgata) er en amerikansk monotypisk vadefugl i snipefamilien. Den ble tidligere regnet til sin egen slekt Aphriza, men nyere systematisk forskning har flyttet den til slekten Calidris. Av utseende likner den også ganske mye på en litt kortvokst polarsnipe eller sibirsnipe. Det er derfor mulig at den bør innlemmes i slekten Calidris (Thomas et al., 2004).
Biologi
Brottsnipe er liten og tettbygd, med kort, mørkt nebb, gule bein og hvit overgump med svart stjert. In hekkedrakten er den mørk på oversiden – gråbrun- og svartspettet på hode, hals og bryst, og med rustfargete fjærbremmer på vingene. Undersiden er hvitaktig med mørke flekker. I vinterdrakt er den overveiende grå på oversiden og hvit med mørke flekker på undersiden. Ungfuglene likner voksne i vinterdrakt.
Utbredelse og habitat
Brottsnipa hekker på steinete tundra i det indre av Alaska og tilgrensende deler av Yukon-territoriet i Canada. Hunnen legger 4 egg i en grop i vegetasjonen. Begge foreldrene vokter ungene. Føden består da vesentlig av frø og insekter.
Utenfor hekketiden treffes disse fuglene på kysten av Stillehavet fra det sørlige Alaska til Tierra del Fuego. De treffes gjerne i små flokker på steinete områder, hvor de leter etter bløtdyr og leddyr mellom brenningene, ofte sammen med steinvendere, som de overflatisk likner i vinterdrakt.
Inndeling
Inndelingen følger HBW Alive og er i henhold til Piersma & Bonan (2019), som i hovedsak følger studien av Gibson & Baker (2012) og klassifiseringen til Banks (2012).
Loch Lomond
Loch Lomond er en innsjø i Skottland. Den har et overflateareal på omkring 71 millioner m² og et volum på 2,6 km³ dette gjør den til Storbritannias største innsjø. Den største innsjøen på De britiske øyer er imidlertid Lough Neagh i Nord-Irland.
Loch Lomond-whisky destilleriet henter vann fra Loch Lomond.
Italia under EM i friidrett 1978
Italia deltok med 43 utøvere under EM i friidrett 1978 som ble arrangert 29. august–3. september 1978 i Praha. Italia tok fem medaljer under mesterskapet.
Ålen kirke
Ålen kirke er en langkirke fra 1881 i Holtålen kommune, Trøndelag fylke.
Byggverket er i tømmer og har 322 plasser. Arkitekt for kirken var Johan Peter Digre.
Inventar
Altertavlen er malt av Carl Fridtjof Smith. Den er fra innvielsesåret og er en kopi etter Rubens. Motivet er korsfestelsen.
Prekestolen er laget av arkitekten for kirken, Jacob Digre, og er i tre.
Døpefonten er fra 1650 og er i messing. Kirken har to døpefontbekken fra 1789. De er også i messing.
Kirkeklokker
Det er to kirkeklokker i kirken. Den eldste er fra 1736, den andre er fra 1907. Klokken fra 1907 er laget ved Bakklandets støperi og har innskriften «Land, land høre Herrens ord».
Tidligere kirker i Ålen
Den nåværende kirken erstattet en stavkirke fra middelalderen. Deler av stavkirken ble brukt da nabokirken Haltdalen stavkirke skulle settes opp igjen på museum i Trondheim på slutten av 1880-åra. Vestportalen, dørbladet og vestveggen i Haltdalen stavkirke stammer fra Ålen stavkirke. Portalen har halvsøyler og vannliljekapitél.
Boeing C-135 Stratolifter
Boeing C-135 Stratolifter er den militære versjonen av Boeing 707, definert som et transportfly. Flytypen i seg selv var ikke veldig utbredt, kun 60 stk ble produsert mellom 1954 og 1965, men den ble utviklet til en rekke andre fly, bl.a : Tankflyet Boeing KC-135 Stratotanker, overvåkning/rekognoseringflyet RC-135 Rivet Joint (svært modifisert), samt kommando- og kommunikasjonsflyet Boeing EC-135.
Kørsel med Grønlandske hunde
Kørsel med Grønlandske hunde er en dansk stumfilm fra 1897 av hoffotograf Peter Elfelt. Filmen var den første film filmet i Danmark og varer kun 1 minutts tid (10 meter av 35 mm film). Den viser den danske kolonibestyreren Johan Carl Joensen fra Grønland som kjører med hundeslede i Fælledparken i København. Elfelt filmet med et kamera han selv hadde fått laget etter detaljerte planer fra den franske oppfinneren Jules Carpentier.
Heimebane
Heimebane er en norsk dramaserie som gikk på NRK1 fra 2018 til 2019. Serien handler om Helena Mikkelsen, den første kvinnelige fotballtreneren i den norske eliteserien, for det fiktive laget Varg IL.
Fylkesvei 7884
Fylkesvei 7884 går mellom Fjordgård og Skaret i Senja kommune.
Veien er foreslått vernet i Nasjonal verneplan for veger, bruer og vegrelaterte kulturminner.
Frem til 2019 hadde veien betegnelsen fylkesvei 275 (Troms).
Raúl Papaleo
Raúl Papaleo (født 11. oktober 1971) er en puertoricansk sandvolleyballspiller.
Fallibilisme
Fallibilisme (av latin fallibilis = «feilbar») er en erkjennelsesteoretisk retning som hevder at all kunnskap er provisorisk og feilbar – dvs. at sikker viten ikke eksisterer. Ifølge dette synet kan enhver oppfatning, mening og hypotese vise seg å være basert på en feiltagelse; og det er prinsipielt umulig å gi endelige og uomtvistelige begrunnelser, bevis eller rettferdiggjørelser for en påstand. Man kan likevel ifølge fallibilismen regne med kunnskapsøkning og fremskritt, men bare ved å avdekke feiltagelser, for så å erstatte gamle oppfatninger med nye oppfatninger som er bedre, men fremdeles usikre (jf. falsifikasjon).
Ved å bestride muligheten for at sikker kunnskap kan begrunnes med iakttagelser (jf. empirisme, positivisme), med tankevirksomhet (jf. klassisk rasjonalisme) eller med aprioriske sannheter (jf. kritisisme), står fallibilismen i sterk kontrast til flere utbredte erkjennelsesteoretiske retninger. Men den skiller seg også tydelig fra andre erkjennelsesteoretiske posisjoner som benekter sikker kunnskap:
Fallibilismen tas i dag mer eller mindre for gitt i de empiriske vitenskapene. Det er mer generelt akseptert at ethvert utsagn om faktiske forhold i verden er beheftet med en større eller mindre grad av usikkerhet.
I tillegg til empiriske utsagn vil fallibilister ofte oppfatte normative utsagn som prinsipielt usikre, dvs. at man ikke kan gi endelige og tvingende begrunnelser for moralske normer. Det fins imidlertid flere ulike holdninger innenfor fallibilismen til spørsmålet om enkelte kategorier av utsagn er unntatt fra prinsipiell usikkerhet. Mange fallibilister vil f.eks. akseptere at sannheten til logiske og matematiske utsagn kan vites med sikkerhet.
Det fins flere forløpere til fallibilismen blant greske filosofer (Xenofanes, Sokrates). Begrepet ble innført av Charles Sanders Peirce, som knyttet det til pragmatismen. I dag er fallibilismen fremfor alt forbundet med Karl Popper og den kritiske rasjonalismen.
Bodil Helgerud
Bodil Helgerud (tidligere Holmström) (født 19. juni 1981) er en finsk orienteringsløper som løper for den norske orienteringsklubben Halden skiklubb. Hun kommer fra den svensktalende delen av Finland.
Bodil Helgerud har sine beste resultater fra stafett. Hun har vunnet bronse for Finland både i VM og i Nordisk Mesterskap. Hun har også vunnet NM-gull med Halden SK på stafett.
Sven Vandenbroeck
Sven Ludwig Vandenbroeck (født 22. september 1979 i Vilvoorde, Belgia) er en belgisk fotballtrener og tidligere fotballspiller som har spilt for flere belgiske klubber samt for Løv-Ham. Han har siden fungert som trener, blant annet for Zambias herrelandslag i fotball.
Vandenbroeck har tidligere spilt for Mechelen, Roda JC, De Graafschap, Akratitos Liosion, Lierse og CS Visé før han signerte for Løv-Ham etter 2008-sesongen. Han spilte for Lierse i den perioden Kjetil Rekdal var trener for klubben.
I løpet av 2009-sesongen var Vandenbroeck plaget med skader og fikk fire kamper for Løv-Ham. I mars 2010 ble Løv-Ham og Vandenbroeck enige om å avslutte samarbeidet.
Ñ
Ñ (spansk: eñe) er den femtende bokstaven i det spanske alfabetet. Bokstaven er en n med en tilde (~) over.
Historisk sett var ñ to n'er. Tilden over var stenografi for den andre n-en.
Ñ er ikke med i det norske alfabetet, men forekommer i flere andre språks alfabet, for eksempel det keltiske språket bretonsk og i filippinsk, i tillegg til spansk. Ñ anses kun for å være en egen bokstav på spansk, men er en variant av n i bretonsk og filippinsk.
På spansk og filippinsk representerer ñ en palatalisert n [ɲ]. På bretonsk representerer ñ at den forestående vokalen skal uttales nasalt.
På datamaskiner
På markeringsspråket html skrives bokstaven  og   eller   og. På en Macintosh trykker man på [option]-knappen etterfulgt av N eller n. Windows-brukere må holde inne alt+0209 eller alt+0241 på nummertastaturet til (vanligvis) høyre.
Jeff Rense
Jeff Rense er en amerikansk journalist og konspirasjonsteoretiker bosatt i Santa Barbara, California.
Han har tidligere vært ankermann i TV-nyheter og er nå vert for sitt eget program på radio, både via kringkasting og på Internett. Han ble kjent i USA på 90-tallet for radioprogrammet «Sightings». Såvel radioprogrammet som nettstedet hans (se nedenfor) dekker temaer som UFO-rapporteringer, paranormale fenomener, konspirasjonsteorier, rapporter om nye sykdommer samt et mylder av andre temaer som sjelden omtales i hovedstrømmen av media. Rense bekjenner seg ikke til noen konvensjonell politisk plattform, og mange av hans meninger er på en og samme tid liberale og konservative. Rense kommer fra en familie av skribenter: hans bror Rip Rense, stemor Paige Rense (som er aktiv i New York-sosieteten og dessuten sjefredaktør for Architectural Digest Magazine), dessuten hans nå avdøde far Arthur F. Rense som var sportsjournalist. Rense er veganer.
Om radioprogrammet
Jeff Rense show kringkastes over terrestrielle radionettverk, over satellitt og via Internett fem ganger ukentlig, tirsdag til lørdag 05.00 – 07.00 norsk tid. Internettlyttere avkreves en abonnementsavgift, men det er gratis å lytte via 8-bit stream.
Mistillit til det etablerte samfunn er et gjennomgangstema både i radioprogrammet og på nettstedet. Rense vil ofte gå ut med artikler som f. eks. uttrykker at hiv ble laget i laboratorier av CIA eller en annen statlig institusjon for å redusere verdens befolkning og dessuten berike de farmasøytiske selskapene. Temaene illuminati og ny verdensorden blir ofte dekket av programmet og Rense tror at et fordekt regjeringshierarki styrer samfunnet slik at menneskeheten holdes på plass i en underkuet og lydig tilstand. Han er ofte svært kritisk til det etablerte og til den amerikanske regjering i særdeleshet. Mange av gjestene på showet hans antyder at utenomjordiske vesener spiller en avgjørende rolle innenfor den hemmelige regjeringen.
Et populært tema for Rense er teorien om at terrorister angrep World Trade Center den 11. september 2001 i virkeligheten var maskineringer organisert og utført av CIA/Mossad og ikke (i hvert fall ikke utelukkende) av islamske fundamentalister. Teorien om at angrepene den 11. september var et utspekulert og diabolsk kupp utført for å gi etablissementet det nødvendige politiske spillerom til å kunne fortsette utfoldelsen av en korrupt global agenda. Særlig dette temaet kommer Rense stadig tilbake til i programmene.
Tidligere gjester
Majoriteten av intervjuobjekter på Jeff Rense show er tilfeldige gjester. Hans regelmessige gjester er med en eller to ganger i måneden. Stamgjester i showet inkluderer blant andre Brad Steiger, en ekspert på det paranormale, konspirasjonsteoretikeren Alex Jones, Barry Chamish, Tim Rifat som analyserer geopolitikk, Jim Marrs, sykdomseksperten Patricia Doyle, Ph.D., den geopolitiske militæranalytikeren Charles R Smith, George Filer, Peter Davenport og Brian Vike, de to sistnevnte eksperter på ufologi.
Kritikk
Som en naturlig følge av hans ukonvensjonelle synspunkter har Jeff Rense ofte tiltrukket seg kontroverser. Rense har blitt anklaget for rasisme, anti-semittisme og holocaust-benektelse, selv om han faktisk gjør hevd på å være pro-jødisk men samtidig anti-sionistisk. Han tror at sionister «kontrollerer verden» gjennom deres dominerende rolle innenfor sentralbank-vesenet og verdensomspennende finansvesen. Rense hevder at det sionistiske illuminatis endelige mål er å innføre en «ny verdensorden» – et regjerende system der alle nasjonalstater er oppløst og erstattet av en udemokratisk, global regjering. Enkelte av gjestene i programmet har kritisert jødedommen og skal ifølge beskyldninger gjentatte ganger ha kommet med uriktige sitater fra den jødiske Talmud. Han har også åpnet mikrofonen for slike holocaust-benektere som Ernst Zündel og Mark Weber, og han gir støtte til teorier som sier at Holocaust er kraftig overdrevet og har blitt slått politisk mynt på på forskjellig vis av grupper som hevder jødisk overlegenhet over andre folkegrupper («Jewish supremacists») og at «jødiske bankierer og finansmenn var de som til syvende og sist var ansvarlige for de fiendtlighetene som ble begått mot jøder.»
Nettstedet hans inneholdt på et tidspunkt opptrykk fra magasinet Spotlight som drives av hvite rasister («white supremacist»), kjente anti-semittiske falsknerier slik som A Racial Program for the Twentieth Century og holocaust-benektende informasjon gjengitt fra Institute for Historical Review som tidsskriftet History Teacher kalte «sjokkerende rasistisk og anti-semittisk».
Han rettferdiggjør dette ved å hevde at han støtter ytringsfrihet og ikke nødvendigvis er enig i alt det hans gjester måtte ha å si, og uttrykker at han er anti-sionistisk heller enn anti-semittisk. Jeff Rense har intervjuet mange ikke-hvite og jøder i programmet sitt inkludert konspirasjonsteoretikeren Barry Chamish og han har også informert om Jews Against Zionism som er tilknyttet den sterkt Israelfiendtlige ultraortodokse jødiske aktivistgruppen Neturei Karta. Rense og flere av hans gjester og spaltister hevder de har blitt utsatt for drapstrusler og trakassering fra kritikere som han anser som «sionister»
Akevitt
Akevitt er et skandinavisk brennevin («det nordiske nasjonalbrennevinet») med rundt 40 volumprosent alkohol, som kan være klart eller ha en gyllen farge. I Norge er akevitten laget på potet, mens nabolandene produserer akevitt på korn. Poteter blir most og gjæret, og blir så destillert. Råspriten blir deretter rektifisert før den settes sammen med krydderdestillat og vann. Deretter venter fatmodningen, som er spesiell for de fleste norske akevittene.
Etymologi
Betegnelsen akevitt stammer fra det latinske aqua vitae, som betyr «livets vann».
Krydder og produksjon
Akevitten får sin karakteristiske smak fra krydder som destilleres sammen med sprit og vann for å bli blandet med rektifisert potetsprit. Karve eller dill skal ifølge EUs regelverk være hovedkrydder. Annet krydder kan også blandes inn for å sette smak, for eksempel anis, stjerneanis, fennikel, kardemomme, vanilje, koriander, sitronskall og pors. Ifølge samme regelverk skal spriten være basert på landbruksprodukter som korn eller potet, og det ferdige produktet skal ha en alkoholstyrke på minst 37,5 volumprosent. I Norge benyttes utelukkende poteter i spritproduksjonen, og lovverket krever minimum 95 prosent norske poteter for å kunne kalle produktet «Norsk akevitt». Det andre kravet til denne betegnelsen er fatmodning i minst seks måneder.
Historie
Man vet ikke hvor lenge det har blitt laget akevitt i Norge, men den første gangen den ble nevnt skriftlig var i 1531. Den 13. april dette året sendte Eske Bille, en danske som var høvedsmannen på Bergenshus, en pakke til Olav Engelbrektsson, den siste erkebiskopen i Norge, som da bodde i Erkebispegården i Trondheim (fra 1536 til han rømte landet 1. påskedag i 1537, bodde han på Steinvikholm slott ved Stjørdal). Pakken inneholdt:
Akevitten Engelbrektsson fikk var ikke den samme som den som drikkes i dag – den var basert på korn og ikke potetsprit, og var urenset, det vil si med en stor andel fusel.
Akevittkategorier
Akevitt deles gjerne inn i to kategorier, lyse og brune. For å kunne kalle produktet «Norsk akvitt» er kravet lagring i minst seks måneder på mindre fat (inntil 500 liter) eller 12 måneder på større fat/liggere. Samtidig må spriten være basert på minst 95 prosent norskproduserte poteter - jf. regelverket som trådte i kraft 1. mars 2011.
Lys akevitt eller Taffelakevitt, er akevitt som enten er ulagret eller lagret på gamle og godt brukte eikefat i en relativt kort periode, typisk seks til ni måneder. Akevitten har derfor ikke fått farge fra treverket og er lys eller klar. Taffelakevitt har gjerne utpreget kryddersmak, fortrinnsvis av karve.
Brun akevitt har fått farge etter å ha blitt lagret på nyere eikefat – eller vært lagret i flere år, noe som trekker farge ut av eikestavene. Smaken er ofte noe rundere enn taffelakevittens. Det finnes også brun akevitt som ikke er fatmodnet. Denne er tilsatt sukkerkulør for å få ønsket farge. De fleste kommersielle akevittene fargejusteres med sukkerkulør slik at de forskjellige batchene ikke skal ha for stort avvik i fargen. Unntaket er blant andre «single cask» der akevitt fra ett fat tappes uten å fargejusteres. Slike akevitter har også gjerne «fatstyrke» - det vil si at de ikke er justert med vann ned til vanlig drikkestyrke som ligger fra 37,5 til 43 volumprosent alkohol. De fleste brune akevitter som er fatmodnet, produseres i Norge.
Linjeakevitt er ingen egen akevittype, men har fått navnet «linje» etter tradisjonen med å sende eikefat med akevitt med skip til Australia og tilbake igjen. Akevitten har dermed passert ekvatorlinjen to ganger. Kontinuerlig bevegelse, høy luftfuktighet og vekslende temperaturforhold bidrar til akselerert modning, noe som ikke oppnås når akevitten lagres på et vanlig fatlager.
I 1805 dro «Throndhjems Prøve» til Batavia (Indonesia) med norske handelsvarer. Skipet var tidligere eid av Catharina Meinke Lysholm. I lasten var det også noen fat med norsk potetsprit. Brennevinet ble ikke solgt, og fatene ble med tilbake. Da skipet kom hjem før jul i 1807, oppdaget en at brennevinet hadde endret karakter. Familien Lysholm tok godt vare på hemmeligheten, og Catharinas nevø Jørgen B. etablerte destilleri i hjembyen i 1821. I årene som kom ble hemmeligheten testet ut, og markedsføringen av «Linie Aquavit» begynte ikke før rundt 1830. Dagens linjeakevitt, Løiten Linie og Lysholm Linie, sendes fortsatt tur–retur Australia med skip fra Wilh. Wilhelmsen som transportør, og Lysholm Linie er Arcus' fremste eksportprodukt.
Servering
Akevitt serveres gjerne bar eller sammen med øl, men den kan også brukes som en ingrediens i miksede drinker. Drikkes den bar, serveres den ofte til tradisjonsmat som er røkt, saltet, speket eller gravet, som ved julemiddagen. Akevitt bør serveres i tilpassede glass - gjerne med tulipanform. Noen foretrekker å drikke akevitt godt avkjølt, noe som gjør at den mister noe av smaken.
Korrekt serveringstemperatur er etter smak og behag, men de fleste foretrekker romtemperatur eller litt under (16-18 grader C) I Danmark og Tyskland foretrekker de fleste å drikke akevitten sterkt avkjølt. Dette da lokal akevitt ikke er fatmodnet og en trenger avkjølingen for å dempe de «rå» elementene. Tyskerne har likevel etter hvert forstått at fatmodnet brennevis skal nytes romtemperert - på lik linje med whisky, cognac og armagnac.
Produsenter
Den største produsenten av norsk akevitt er Anora (tidl. Arcus), en stor produsent av brennevin og en videreføring av produsentdelen av det gamle Vinmonopolet. Halvor Heuch har vært destillatør hos Anora i mange år. Heuch arbeider nå (2021) sammen med sin sønn Rasmus på Atlungstad Håndverksdestilleri og Anora bruker nå en gruppe med produktutviklere i stedet for en master blender.
Den nest største produsenten er Det Norske Brenneri i Grimstad som tidligere var mest kjent som K.G. Puntervold eller Agder Brenneri. Master blender og destillatør der er Jon Bertelsen. Det Norske Brenneri overtok etter Ole Puntervold januar 2014. Det Norske Brenneri lager en rekke akevitter hvorav Arvesølvet Aquavit er den mest solgte.
Atlungstad Brenneri åpnet produksjonen igjen i 2014 etter at lokalene hadde vært stengt i flere år. Den første akevitten derifra, Nes Jubileumsakevitt, ble tappet på flasker i august 2014.
Egge Gård i Lier i Buskerud har gitt ut flere akevitter de siste årene. Det samme har Ægir Brenneri i Flåm, ellers mest kjent for sin produksjon av øl. I tillegg har det de siste årene dukket opp flere destillerier som produserer akevitt, gin og vodka som Aurora Spirit, Sve Gard, Oslo Håndverksdestilleri og Kimerud. Det er nå også flere profesjonelle produsenter som leier produksjonskapasitet hos de etablerte destilleriene.
I dag
I løpet av de siste 15-20 årene har over 300 forskjellige akevitter vært produsert i Norge. Samtlige går via Vinmonopolet, men det er ikke alle som er i «fritt salg» da spesialpartier produseres for firmaer og foreninger. Våren 2021 er det godt nærmere 300 norske akevitter i salg på Vinmonopolet og rundt 40 akevitter fra Sverige, Danmark, Finland, Færøyene, Tyskland, Polen og Frankrike. Det produseres akevitt også i en del andre land, bl.a. USA, Island, Færøyene, Canada og Grønland.
De fleste bruker forskjellige oppskrifter (resepter), forskjellig lagringstid, og forskjellige krydderblandinger. Løiten Linie, Gammel Opland, Lysholm Linie og Simers Taffel regnes som de fire klassiske. Gilde Non Plus Ultra har blitt sammenlignet med konjakk på grunn av egenskapene den har fått gjennom tolv års fatlagring. Norsk akevitt har sin egen venneforening, Norske Akevitters Venner, som våren 2021 hadde rundt 7500 medlemmer. Norske akevittelskere feirer 13. april som «Akevittens dag».
Elefantmannen
Elefantmannen er en amerikansk dramafilm fra 1980 regissert av David Lynch. Filmen regnes som hans første spillefilm med et større budsjett.
Le Grand Ricci
Le Grand Ricci er en kinesisk-fransk ordbok. Fullt navn er Le Grand Dictionnaire Ricci de la langue chinoise (= Lishi Han-Fa cidian,  利氏漢法辭典). Verket er på syv bind (8 900 sider), og er med rundt 13 500 forskjellige kinesiske tegn og 300 000 sammensatte ord og vendinger i dag (2007) verdens største ordbok mellom kinesisk og noe annet språk. Verket favner både om klassisk og moderne kinesisk, gir tegnanvisninger også i orakelbenskrift og gir meget omfattende etymologiske forklaringer, langt ut over hva som ellers er vanlig i tospråklige ordbøker. Uttalen angis ifølge Wade-Giles-transkripsjon.
Elefantmannen
Filmen er basert på bøkene The Elephant Man and Other Reminiscences (1923) av Sir Frederick Treves og The Elephant Man: A Study in Human Dignity av Ashley Montaguden, som igjen er basert på den sanne historien om Joseph Merrick.
Filmen er i svart/hvitt på grunn av kunstneriske årsaker.
Le Grand Ricci
Le Grand Ricci er etterfølgerutgaven til Petit Ricci fra 1979, med 6 000 skrifttegn og 50 000 ord.
Elefantmannen
Handling
Handlingen er fra Victoriatidens England i 1884. Doktor Frederick Treves (Anthony Hopkins) får høre at det snakkes om et sirkus som påstår at de har en Elefantmann (John Hurt) på programmet. Elefantmannen heter John Merrick. Kroppen hans er totalt vanskapt. Doktor Treves blir fascinert av Elefantmannen og overtaler sirkusets eier å få ta med seg mannen til et sykehus. Der blir han undersøkt av doktor Treves. John Merrick lider også av en talefeil som doktoren hjelper han å bli kvitt. Siden, takket være dets interesse som den kjente skuespilleren Madge Kendal (Anne Bancroft) viser for mannen, blir John Merrick en person av stor interesse.
Le Grand Ricci
Le Grand Ricci ble offentliggjort 2001 av Ricci-instituttene i Paris og Taipei.
Elefantmannen
Skuespillere
På rollelisten er blant andre:
Brearm
Brearm er en del av en isbre. Ofte følger den et dalføre og ender ved kysten innerst i en fjord. Isen i brearmer har ulik hastighet avhengig av terrenget rundt brearmen. Man antar at normal hastighet på isen i norske brearmer er mellom 30 og 50 meter i året.
Første armé (Storbritannia)
Første armé (First Army) var en armé i den britiske hæren under første og annen verdenskrig.
Første verdenskrig
Første armé ble opprettet 26. desember 1914 da korpsene i British Expeditionary Force ble delt i Første armé under generalløytnant Douglas Haig og Annen armé under general Horace Smith-Dorrien. Første armé måtte slå retrett ved Vimy Ridge i mai 1916 og ved Fromelles den neste måneden. Første armé tok del i offensiven i 1918 som drev tyskerne tilbake og i praksis endte krigen.
Xavier Noël
Xavier Noël (født 11. juli 1976) er en fransk bokser.
Han representerte Frankrike under Sommer-OL 2004 i Athen, der han ble utslått i andre runde.
Peter Elfelt
Lars Peter Elfelt (født 1. januar 1866, død 18. februar 1931) var en dansk fotograf og filminstruktør kjent som den første filmpioner i Danmark. Han gjorde filmopptak i Danmark i 1897; det var den ét minutt lange dokumentarfilmen Kørsel med Grønlandske hunde.
Bakgrunn og tidlig virke
Peter Elfelt var født som Peter Lars Petersen og skiftet navn til Elfelt da han begynte at lage film. Da han var 1 år gammel flyttet foreldrene til Hillerød. Foreldrene var fattige og som den eldste av barneflokken måtte Elfelt allerede i niårsalderen ta plass hos en kjøpmann i Hillerød. Da han var 13 år gammel, fikk han en tilsvarende læreplass hos fotograf Carl Rathsach i samme by. Han studerte også hos Jens Poul Andersen, som bygget kameraer.
Sammen med sine to brødre som assistenter åpnet Elfelt sitt atelier på Købmagergade 64 i København i 1893. Etter noen startvansker fikk han etter hvert et stort klientell blant byens høyere borgerskap. I 1901 fikk han tittelen kongelig hoffotograf og skapte seg et navn som fotograf på de såkalte fredensborgdagene, hvor den store kongefamilien med den gamle Christian IX i sentrum var samlet på Fredensborg slott.
Filmfotograf
På en reise til Paris i 1896 skaffet Elfelt seg et kamera fra den franske oppfinneren Jules Carpentier, som han fikk Jens Poul Andersen til å lage en forbedret utgave av. I begynnelsen av 1897 spilte han inn det første danske filmopptak — en ét minutts lang sekvens med tittelen Kørsel med Grønlandske hunde. I de følgende årene laget han en lang rekke korte naturfilmer og  nyhetsklipp især om kongefamilien. I alt laget Elfelt nesten 200 kortfilmer.
I 1903 tok Elfelt opp sin eneste spillefilm Henrettelsen, som var den første fiksjons-filmen i Danmark. Den var basert på en aktuell henrettelse av en fransk kvinne som hadde myrdet sine 2 barn. Den var med sangerinnen Francesca Nathansen i hovedrollen og ble tatt opp i buegangene på Christiansborgs ridebane. Det er tvilsomt om filmen ble vist offentlig og Elfelt var ikke spesielt begeistret for den selv.
Elfelt var også pioner innenfor fremstilling og fremvisning av lysbilder. Han var den første som tok opp en reklamefilm fra 1904 som reklame for Bock beer fra Svendborg Bryggeri. Elfelt åbnet "København Kinoptikon" i 1901.
Asotin County
Asotin County er et fylke i den amerikanske delstaten Washington. Det ligger i det sørøstlige hjørnet av staten og det grenser mot Whitman County i nord og Garfield County i nordvest. Det har også grense mot delstatene Idaho i øst og Oregon sør.
Asotin Countys totale areal er 1 659 km² hvorav 14 km² er vann. I 2000 hadde fylket 20 551 innbyggere og administrasjonssenteret ligger i byen Asotin og største by er Clarkston. Fylket ble grunnlagt i 1883.
Ila skole (Trondheim)
Ila skole er en barneskole i Ila i Trondheim. Skolen har vært mottaksskole siden høsten 2000, og høsten 2009 hadde skolen 330 elever som fikk undervisning i til sammen 22 språk. 70 av elevene er minoritetsspråklige.
Ila skole ble etablert i 1770 av biskop Marcus Frederik Bang og er Trondheims eldste barneskole. Dagens skolebygning er den fjerde i rekken siden starten og ble bygget i 1921. Den er tegnet av arkitekt Olaf Nordhagen.
I 2004 ble skolen tildelt Benjaminprisen for sitt arbeid mot rasisme og diskriminering.
Bibiana Beglau
Bibiana Beglau (født 8. juli 1971 i Helmstedt, Niedersachsen) er en tysk skuespillerinne.
Hun ble kjent for sin hovedrolle i Volker Schlöndorffs film Die Stille nach dem Schuss (2000), og mottok Sølvbjørnen for beste kvinnelige skuespiller ved filmfestivalen i Berlin.
Hun har også teaterroller, og har spilte Kunigunde i Martin Kušejs oppsetning av König Ottokars Glück und Ende på Burgtheater i Wien.
Kjell Aasum
Kjell Aasum (født 27. mai 1955 på Årnes) er en norsk journalist og forfatter. Han arbeidet i bladet Raumnes fra 1973 til 1976, deretter fire år i Glåmdalen før han i 1980 kom til Romerikes Blad. Aasum var redaktør for Postkortet, tidsskift for Norske Postkortsamlere 1993-1997 og 2003-2007 og president i Nes Presseklubb 2004-2019. Han var leder av redaksjonsklubben i Romerikes Blad 2016-2022 og Akershus Journalistlag 2018-2020. Aasum har videre hatt verv i Nes Ishockeyklubb, Akershus Fotballkrets, Norske Reiselivsjournalister, Norske Postkortsamlere og Aarnæs Historiske Selskab.
Aasum spilte fotball for Raumnes & Årnes Idrettslag og var siden første formann i Fotballforeningen Nesbuene. 1979-1989.
Han har også vært dommer i ishockey og fotball.
Aliasker Bashirov
Han representerte Turkmenistan under Sommer-OL 2004 i Athen, der han ble utslått i andre runde.
Derocrania
Derocrania er en slekt av løpebillene (Carabidae). De er vanligvis livlig fargede, svært raske biller. Munnskjoldet (clypus) er bredere enn avstanden mellom antennene, dette skiller denne gruppen fra resten av løpebillene.
Levevis
Sandjegerne er dagaktive, solelskende insekter som finner byttet ved hjelp av sitt gode syn. Disse artene ses gjerne på trestammer.
Larvene lever som predatore, nedgravd i bakken, i en sjakt. De sitter i huleåpningen med de lange overkjevene klar til å fange potensielle byttedyr.
Utbredelse
Slekten er utbredt i Asia.
George Buckley
George J. Buckley (født 20. mai 1875, død 14. februar 1955) var en britisk cricketspiller som deltok i de olympiske leker  1900 i Paris
Buckley ble olympisk mester i cricket under OL 1900 i Paris. Han var med på det britiske laget Devon & Somerset County Wanderers som beseiret det franske cricketlaget Union des Sociétés Françaises de Sports Athlétiques med 262-104 i finalen, en finale som gikk over to dager. Cricket var med som en del av verdensutstillingen i Paris og det var først tolv år senere, i 1912 at International Olympic Committee besluttet at cricketkampen, det var kun en kamp som ble spilt, inngikk som en del av det olympiske programmet. Det er eneste gangen Cricket har vært med som olympisk sport.
Aserbajdsjan under OL
Aserbajdsjan deltok i olympiske leker første gang under Sommer-OL 1996 i Atlanta og har deltatt i samtlige sommer- og vinterleker siden. Utøvere fra Aserbajdsjan har tidligere deltatt som en del av Det russiske keiserdømmet (1900–1912), Sovjetunionen (1952–1988) og SUS (1992).
Halford Mackinder
Halford John Mackinder (født 15. februar 1861 i Gainsborough i England, død 6. mars 1947) var en britisk geograf og en av sin samtids viktigste teoretikere innenfor geopolitikk og geostrategi. For ettertiden er han mest kjent for kjernelandsteorien, som i korthet går ut på at kontrollen over det sentrale Eurasia er nøkkelen til verdensherredømmet.
Jessica Lange
Jessica Phyllis Lange (født 20. april 1949) er en amerikansk skuespiller, fotograf og filmprodusent.
Hun vant Oscar for beste kvinnelige birolle for rollen som Julie Nichols i filmen Tootsie (1982). Tolv år senere vant hun Oscar for beste kvinnelige hovedrolle for rollen som Carly Marshall i filmen Blue Sky (1994).
Verdenscupen i alpint 1999/00
Sesongen 1999/2000 i verdenscupen i alpint startet 30. oktober 1999 i Tignes, og ble avsluttet 19. mars 2000 i Bormio. Det ble arrangert 38 renn for herrene (11 utfor, 7 super-G, 9 storslalåm, 11 slalåm). For damene ble det arrangert 39 renn (10 utfor, 8 super-G, 11 storslalåm, 10 slalåm). I tillegg kom to kombinasjonsøvelser for herrene og en for damene.
Denne sesongen var et mellomår uten ski-VM eller OL.
Huancavelica
Huancavelica er en peruansk by som er hovedstad både i provinsen Huancavelica og i regionen Huancavelica. I 2007 hadde Huancavelica 37 255 innbyggere. Byen ligger på høysletten Altiplano på 3 676 meters høyde ved elven Ichu som er en sideelv til elven Mantaro som i sin tur ender i Amasonas. Huancavelica har katedral og universitet.
Historie
I førkolumbisk tid var området rundt Huancavelica befolket av wankafolket (huancafolket) som er en undergruppe av quechuafolket. Omkring år 500 e.kr. ble området en del av Wari-riket. Omkring år 1000 kollapset Wari-riket, og wankafolket gikk tilbake til en løsere og mer desentralisert samfunnsstruktur. I 1460 ble Wankafolket beseiret av inkaene ledet av Pachacuti og innlemmet i inkariket. Inkaene bygde et nettverk av veier, og Huancavelica ble liggende ved en av hovedveiene. I 1533 ble inkariket beseiret av spanske conquistadorer hjulpet av innfødte stammer som inkaene hadde underlagt seg tidligere (deriblant wankafolket). Huancavelica by ble formelt stiftet som Villa Rica de Oropesa 4. august 1571 av den spanske visekongen i Peru - Don Francisco Álvarez de Toledo («Oropesa» var etternavnet til foreldrene hans).
Klima
Klimaet i Huancavelica er tørt og kjølig med middeltemperaturer mellom 2,3 og 16,2 grader i løpet av året. Fra november til april er værtypen normalt fuktig, mens mai til oktober regnes som den tørre årstiden. Gjennomsnittlig årlig nedbørsmengde fra 1963 til 1980 var 829,6 mm.
Gruvedrift
Forskning tyder på at gruvedrift etter det kvikksølvholdige mineralet sinober startet så tidlig som omkring 1400 f.kr. i fjellene et par kilometer sør for Huancavelica. Det var fremstilling av fargepigmentet sinober som var motivet for de tidligste tilfellene av gruvedrift, men etter at området ble erobret og innlemmet i inkariket rundt 1460 e.kr. ble utvinning ved smelting tatt i bruk. Toppnivåene av kvikksølvforurensing i fjellvannenes bunnsedimenter sammenfaller med årene da Chavin-kulturen (ca 500 f.kr.) og inkariket (ca 1450 e.kr.) var på sitt mektigste.
Spanjolene overtok gruvedriften etter inkaene i 1564, og døpte gruven Santa Barbara. I motsetning til inkaene var det ikke fargestoffet sinober spanjolene var ute etter, men kvikksølv i ren form til bruk i fremstilling av sølv. Kvikksølvforekomstene rundt Huancavelica var de rikeste i Amerika, og utvinningen fortsatte helt til 1974. De over 3 000 årene med gruvedrift har resultert i at Huancavelica-området har høye kvikksølvkonsentrasjoner i jordsmonn og i sedimenter. Forskning utført i Huancavelica i 2013 indikerer at forurensede lokalproduserte byggematerialer brukt i bolighus kan eksponere beboerne for kvikksølv.
Kommunikasjon
Huancavelica er tilknyttet flere hovedveier, både asfalterte og grusveier. Mot øst er det omtrent 220 kilometer grusveg til Ayacucho, og forbindelse videre til Cusco. Den asfalterte hovedveien PE-26 går til kystbyen Chincha Alta og den panamerikanske hovedveien PE-1 (carretera panamericana). Via Huancayo og La Oroya er det 445 kilometer asfaltert vei til hovedstaden Lima. Det er bussforbindelser til blant annet Ayacucho, Huancayo, Ica, Pisco og Lima.
Mellom Huancavelica og Huancayo går den 128 kilometer lange jernbanlinjen Ferrocarril Huancayo - Huancavelica (FHH). Togdriften er drevet av det offentlige, og det er to passasjertog hver vei daglig på hverdager. Inntil 2009 var denne banen smalsporet, men ble bygd om til normalspor i 2010 slik at omlasting ikke lenger er nødvendig i Huancayo der FHH er tilknyttet Ferrocarril Central (og dermed Lima). Det er midlertid ingen regulære passasjertog på strekningen Huancayo - Lima for tiden (2014).
De nærmeste lufthavnene er Coronel FAP Alfredo Mendívil Duarte Airport i Ayacucho og Aeropuerto Francisco Carlé i Jauja.
Utdanning
Universidad Nacional de Huancavelica (UNH) er byens universitet. Det ble etablert 20. juni 1990 og tok inn de første studentkullene i september 1991. Universitetet har 9 fakulteter, og tilbyr studier innen blant annet ingeniørvitenskap, utdanning, sykepleie og gruveteknikk.
Bach an der Donau
Bach an der Donau (alternativt: Bach a.d.Donau) er en kommune i Landkreis Regensburg i Oberpfalz  og medlem av forvaltningssamarbeidet Donaustauf.
Geografi
Bach an der Donau befinner seg som navnet tilsier ved Donau, sørøst for byen Regensburg.
Historie
Kommunens navn er avledet av bekken Perlbach ved landsbyen Bach (norsk: bekk). Inntil 1803 hørte kommunens område til Hochstift Regensburg. Stedet har vært kjent som vindistrikt helt siden middelalderen og hadde i det 15. århundret et vinmesterkontor. Idag produseres i mindre skala vin under varemerket Regensburger Landwein.
Kōya-fjellet
Kōya-san (高野山, Kōya-san, «Kōya-fjellet») er navnet på både et område omringet av en fjellkjede i nordre del av prefekturet Wakayama, Japan, og på et tempel- og klosterkompleks tilhørende den esoterisk-buddhistiske shingon-sekten. Alt i alt er det over 117 templer og klostre i området, men det mest kjente er Kongōbu-ji (金剛峯寺). Kongōbu-ji var inntil 1868 navnet på alle templene og klostrene i området, men etter det ble det bare navnet på hovedtemplelkomplekset. Kvinner fikk ikke lov til å bestige fjellet før i 1872. Tempel- og klosterkomplekset er lokalisert i en 800 meter høy dal mellom åtte fjelltopper. Terrenget er antatt å symbolisere en lotusblomst, og dette var også grunnen til at stedet ble valgt ut til å være klosterets beliggenhet. Idag har dette komplekset vokst til byen Kōya, som innehar et universitet som er dedikert til religiøse studier.
Hovedtempelkomplekset ble bygd i Shinzens tid (804 – 891), som var kompleksets andre abbed. Kūkai fikk lov i 816 av keiser Saga (786 – 842) å etablere et religiøst fellesskap i området.
52 av templene og klostrene tilbyr husly til pilegrimmer.
I 2004 ble Kōya-fjellet utnevnt til et verdensarvsted sammen med Yoshino og Omine og Kumano Sanzan på Kii-halvøya. Det fikk status blant «hellige steder og pilegrimsruter i Kii-fjellkjeden».
Arniko
Arniko (navnet transkriberes også Araniko, A-Ni-Ko, opprinnelig navn Balabahu; født ca. 1244, død ca. 1306 i Kina) var den mest berømte av alle arkitekter fra Nepal. Han var også høyt anerkjent som maler og skulptør.
Hans nasjonalitet var newar og han var kanskje født i Patan.
Han er kjent som den som spredde den typiske newar-arkitekturen, som blei utvikla i Katmandudalen, til Tibet og Kina, og dermed bidro til å gjøre den kjent over hele Asia og hele verden.
Den Hvite Pagode (eller Pai Ta Sze) i Beijing regnes som det viktigste av Arnikos arkitektoniske verk som har overlevd.
Riksveien fra Katmandu til Lhasa, som blei bygd av kinesere på 1960-tallet, er oppkalt etter ham: Arniko Rajmarg. (De fleste andre store riksveier i Nepal som er oppkalt etter noen enkeltperson, har navn etter konger.)
Ryssby (andre betydninger)
Ryssby kan referere til:
Garfield County (Washington)
Garfield County er et fylke i den amerikanske delstaten Washington. Det ligger i den sørøstlige delen av staten og det grenser mot Whitman County i nord, Asotin County i øst og mot Columbia County i vest. Det har også grense mot delstaten Oregon sør.
Garfield Countys totale areal er 1,860 km² hvorav 20 km² er vann. I 2000 hadde fylket 2,397 innbyggere og administrasjonssenteret ligger i byen Pomeroy som er fylkets eneste by. Fylket, som ble grunnlagt i 1881, har fått sitt navn etter president James A. Garfield.
Hudson Soft
Hudson Soft Co., Ltd. (ハドソン) var en av Japans eldste videospillutviklere. Selskapet ble grunnlagt 18. mai 1973 i Sapporo. Hudson Softs mest kjente spill er Bomberman-serien som har blitt utgitt på de fleste plattformer. Hudson Soft Co., Ltd. ble børsnotert i 2000, og i 2001 kjøpte spillselskapet Konami Digital Entertainment seg inn i selskapet og ble den største aksjonæren. I 2005 ble Konami majoritetseier i selskapet.
1. mars 2012 ble selskapet slått samen med Konami Digital Entertainment, og opphørte som selvstendig enhet.
Marian Simion
Marian Simion (født 14. september 1975) er en rumensk bokser.
Fylkesvei 451
Fylkesvei 451 går mellom Åsgård og Kråkerøy kirke i Fredrikstad kommune.
Marian Simion
Han representerte Romania under Sommer-OL 2004 i Athen, der han ble utslått i andre runde. Han tok sølv under Sommer-OL 2000 og bronse under Sommer-OL 1996.
Fylkesvei 451
Strekningen ble fastlagt 2019, og består av delstrekninger av de tidligere fylkesvei 451 og fylkesvei 454. Per novemnber 2022 var vein blitt forlenget fra Rød til Åsgård med et delstykke av Glomboveien, og med Selma Nygrens vei.
Dyreornamentikk
Dyreornamentikk eller dyrestil er betegnelsen på den alt overveiende typen flatedekkende ornamentikk på jernalderens arkeologiske materiale, hovedsakelig på smykker, men også på større gjenstander, jfr. utsmykningen av Osebergskipet. Motivet består av som oftest meget fortegnede dyr, så omdannede at det er meget vanskelig å identifisere dem med noen dyreart. Karakteristisk er at de flettes sammen med hverandre og seg selv, på samme måte som plantemotivene i rosemaling.
Dyreornamentikk er et vesentlig element innenfor norrøn kunst som preget vikingtiden og den første tiden etter.